CELEX: 62021TN0490
Language: da
Date: 2021-08-11 00:00:00
Title: Sag T-490/21: Sag anlagt den 11. august 2021 — Vanhoudt mod EIB

18.10.2021   
            
            
               DA
            
            
               Den Europæiske Unions Tidende
            
            
               C 422/20
            
         
      Sag anlagt den 11. august 2021 — Vanhoudt mod EIB
      (Sag T-490/21)
      (2021/C 422/28)
      Processprog: fransk
      
         Parter
      
      
         Sagsøger: Patrick Vanhoudt (Gonderange, Luxembourg) (ved advokaterne L. Levi og A. Champetier)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af afgørelsen af 16. december 2020, for så vidt som sagsøgerens ansøgning til stillingen som kontorchef for EIB’s viceformand heri afslås, og annullation af afgørelsen om at udnævne [fortroligt] (1) til den omhandlede stilling.
               
            
                  —
               
               
                  Om fornødent annullation af afgørelsen af 17. maj 2021, meddelt sagsøgeren den 18. maj 2021, om afslag på sidstnævntes ansøgninger om administrativ prøvelse af 18. december 2020 og af 17. marts 2021.
               
            
                  —
               
               
                  EIB tilpligtes at erstatte sagsøgerens ikke-økonomiske tab, idet sidstnævnte efter ret og billighed er opgjort til 4 000 EUR.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om processuelle ulovligheder og en tilsidesættelse af retningslinjerne for intern mobilitet og forfremmelse. Sagsøgeren har i denne henseende bl.a. gjort gældende, at han aldrig har fået meddelelse om udvælgelseskriterierne eller om udvælgelseskomitéens sammensætning.
               
            
                  2.
               
               
                  Andet anbringende om tilsidesættelse af stillingsopslaget og om anlæggelse af et åbenbart urigtigt skøn. Til støtte for dette anbringende har sagsøgeren anført, at den efter udvælgelsesprocedurens afslutning valgte ansøger åbenbart ikke opfyldte de fastsatte kriterier.
               
            
                  3.
               
               
                  Tredje anbringende om tilsidesættelse af begrundelsespligten.
               
            
                  4.
               
               
                  Fjerde anbringende om, at retningslinjerne og stillingsopslaget, kombineret eller særskilt, er ulovlige, for så vidt som de tilsidesætter retssikkerhedsprincippet, princippet om gennemsigtighed og princippet om god administration.
               
            
         (1)  Fortrolige oplysninger udeladt.